NaiveNeuron/SloPal huggingface dataset:
Figeľ, Ján, podpredseda NR SR (2015-02-06):
Ďakujem pekne. Otváram všeobecnú rozpravu. Písomne som nedostal žiadne prihlášky. Pýtam sa, kto sa teraz hlási okrem navrhovateľa ústne? Nikto. Takže, pán kolega Brocka, máte slovo ako jediný prihlásený do rozpravy.
Pfundtner, Edita, poslankyňa NR SR (2015-10-06):
Ďakujem. Vážená pani predsedajúca, vážené panie poslankyne, páni poslanci, dovoľte, aby som v zmysle § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu ústavného zákona. Návrh ústavného zákona spĺňa po formálnoprávnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh ústavného zákona do 10. novembra 2015. Zo znenia uvedeného návrhu ústavného zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výboru vrátane určenia gestorského výboru a lehoty na prerokovanie návrhu ústavného zákona v gestorskom výbore v zmysle uvedeného rozhodnutia predsedu Národnej rady. Vážená pani predsedajúca, otvorte, prosím, všeobecnú rozpravu.
Somogyi, Szilárd, poslanec NR SR (2010-12-07):
Ďakujem za slovo. Vážený pán predsedajúci, vážené dámy poslankyne, vážení páni poslanci, oboznámil som sa s návrhom štátneho rozpočtu na roky 2011 až 2013. Rozumiem východiskám pri jeho zostavovaní, že stav verejných financií a potreba ich konsolidovania si vyžadujú rozpočet úsporný až reštriktívny. V tejto súvislosti som zameral svoju pozornosť na návrh rozpočtu, rozpočtovej kapitoly Ministerstva obrany Slovenskej republiky. V roku 2011 podľa predloženého návrhu bude táto kapitola hospodáriť s historicky najnižším percentuálnym podielom výdavkov, z predpokladaného objemu hrubého domáceho produktu 1,08 %, čo je v absolútnom vyjadrení zhruba 760 mil. eur. Táto suma je približne o 100 mil. eur nižšia než rozpočet kapitoly v roku 2010. A približne 250 mil. eur jej chýba do objemu, ktorý by v potrebnom rozsahu pokrýval reálne požiadavky vyplývajúce z úloh stanovených rezortu a zo záväzkov prijatých Slovenskou republikou voči partnerom, ako sú NATO, OSN a EÚ. Návrh kapitoly som konzultoval s ministrom obrany. A súhlasím s jeho názorom, že nie je spokojný s jeho výškou. Oceňujem jeho vytrvalosť, s akou sa bil o každé euro. A vybojoval doslova na poslednú chvíľu 20 mil. eur na nákup a opravy techniky potrebnej pri nasadení vojakov pri ochrane života a majetku občanov pri povodniach a iných živelných katastrofách. Taktiež oceňujem spôsob, akým sa minister a jeho tím postavili k návrhu rozpisu rozpočtu a ako vybalansoval pokrytie zákonných osobných výdavkov, základných prevádzkových výdavkov rezortu a výdavkov vyplývajúcich z medzinárodných záväzkov. Napriek tomu, že rozpočet v takom objeme, aký je navrhovaný pre kapitolu ministerstva obrany, neumožní plnenie úloh a záväzkov v plnom rozsahu, opatrenia, ktoré boli ministrom prijaté, garantujú, že každé euro bude vynaložené správne a efektívne. Doteraz vykonané kroky ministra obrany potvrdzujú obsah môjho tvrdenia. Preto podporujem predložený návrh rozpočtu kapitoly Ministerstva obrany Slovenskej republiky a budem zaň hlasovať. Súčasne budem hlasovať proti akémukoľvek znižovaniu výdavkov na obranu. Ďakujem za vašu pozornosť. (Potlesk.)
Blanár, Juraj, podpredseda NR SR (2022-05-03):
Pán predseda Susko s faktickou poznámkou.
P. Hrušovský, predseda NR SR: (2004-10-26):
(Hlasovanie.) 137 prítomných, 97 proti, 39 sa zdržalo, 1 nehlasoval. Návrh sme neschválili. Ďalší návrh.
Péter, Monika, poslankyňa NR SR (2020-07-14):
Ďakujem za slovo. Vážený pán predsedajúci, vážené pani poslankyne, vážení páni poslanci, pre výkon ústavou garantovaných práv je nevyhnutné, aby štát prijímal také normy, ktoré svojím obsahom idú týmto právam naproti, to znamená, zreálňujú ich výkon z pohľadu jednotlivcov. Právo voliť ako jedno z politických ústavných práv v sebe nesie okrem prostej možnosti prísť do volebnej miestnosti a zakrúžkovať svojho kandidáta tiež zodpovednosť zákonodarcu vytvoriť taký právny základ a také prostredie, v ktorom oprávnený volič získava všetky potrebné informácie na jeho plnohodnotné uplatnenie. Jednoducho povedané, ak mám ústavou garantované právo voliť, štát by mal zabezpečiť, aby som ako volička mala k dispozícii všetky relevantné informácie na jeho výkon, a to bez rozlišovania, o aké voľby sa jedná. Ak sa však pozrieme na súčasnú právnu úpravu volieb v oblasti volebnej kampane a vysielania politickej reklamy, je na prvý pohľad jasné, že nie je jednotná. Pravidlá, ktoré sa v tejto oblasti uplatňujú napríklad v rámci volieb do Národnej rady Slovenskej republiky, nezodpovedajú pravidlám pre voľby do orgánov územnej samosprávy. Je teda namieste otázka: Ide o voľby menej významné alebo jednoducho nepodstatné? Veď práve volebná kampaň a politická reklama slúžia na zvýšenie povedomia voličov vo vzťahu k jednotlivým kandidátom. Pri aktuálnej úprave majú voliči v rámci týchto volieb len výrazne limitované možnosti dozvedieť sa viac o jednotlivých kandidátoch, ktorí budú na konci dňa priamo ovplyvňovať a riadiť dianie v mnohých oblastiach územnej jednotky, v ktorej žijú. Toto nepovažujem za dostačujúce a objektívne možno povedať, že sa tento nedostatok priamo zrkadlí v nízkej volebnej účasti. Veď ak sa pozrieme na priemernú účasť vo voľbách do vyšších územných celkov alebo v komunálnych voľbách, v prípade dvadsiatich percent už hovoríme, žiaľ, o naozaj dobrom výsledku. Dovoľujem si tiež upozorniť na kontext predmetnej novely so skutočnosťou, že v roku 2022 sa voľby do vyšších územných celkov a tiež komunálne voľby uskutočnia po prvýkrát spoločne v jednom termíne. Tento fakt so sebou pre voliča prináša možnosť voliť zástupcov do týchto orgánov v jeden deň na rovnakom mieste, čo v konečnom dôsledku nielen usporí čas, ale najmä zvýši ich pozornosť vo vzťahu ku kandidátom a prirodzenému výberu tých z nich, ktorí sú spôsobilí plniť jeho predstavy v jednotlivých orgánoch. Prináša však aj premennú v podobe značného množstva kandidátov, pričom možnosť dostať sa k relevantným informáciám o konkrétnom z nich je zložité. Práve preto navrhovanú úpravu vnímam ako krok k priamej podpore účasti voličov v týchto voľbách a tiež ako krok k posilneniu ústavného práva voliť, a preto si vás dovoľujem požiadať o hlasovanie za prijatie tohto návrhu zákona. Ďakujem za vašu pozornosť.
Pellegrini, Peter, predseda NR SR (2024-02-08):
Prezentujme sa a hlasujeme o bode číslo 48 druhého pozmeňujúceho návrhu pána poslanca Galka. (Hlasovanie.) Prítomných 120, za 12, proti 77, zdržalo sa 29, nehlasovali 2 Tento bod sme neschválili.
Baránik, Alojz, poslanec NR SR (2016-10-21):
Ďakujem. Tak odhliadnuc od toho, že treba kvitovať, že tieto návrhy, ktoré, tie pozmeňujúce návrhy, ktoré predniesol pán poslanec Gál, že sa zdá, že idú správnym smerom, tak som sa primárne chcel vyjadriť jednak k tomu, že si myslím, že sa pán kolega Gál choval nevkusne voči kolegyni Blahovej. Myslím si, že pán Gál ako člen strany, ktorá sa hrdí charakterom, v úvodzovkách, absolútne nie je v postavení, kedy by mohol dávať akékoľvek lekcie z morálky alebo čohokoľvek podobného pani Blahovej. Takže toto, ako by povedal niekto iný, si, pán Gál, vyprosíme. Keď si to nevyprosí pani Blahová, tak si to vyprosím ja. A realita je, že, aby som nadviazal na to, čo uviedla kolegyňa Jurinová, tento návrh zákona nie je ničím iným ako trápny pokus odviesť pozornosť od káuz vašej vlády a je to pokus o umlčanie tých, ktorí o týchto obrovských kauzách, ktoré ničia tento národ, chcú hovoriť. Ďakujem.
Kollár, Boris, predseda NR SR (2022-03-15):
Ďakujem pánovi ministrovi. Dávam slovo spoločnému spravodajcovi z výboru pre sociálne veci poslancovi Jánovi Kerekrétimu, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
P. Markovič, poslanec: (2007-05-10):
No, ten výpočet navonok vzbudzuje istý optimizmus, o ktorom hovoríte, že teda tie opatrenia, o ktorých tvrdíte, že sa prijali, ušetrili isté množstvo finančných prostriedkov, avšak finančné prostriedky, ktoré pôjdu do systému, ktorý je nezreformovaný pri súčasnom zadlžovaní sa zdravotníckych zariadení, napriek tomu, že sa pristúpilo k zníženiu o 6,6 % cien liekov, náklady na lieky naďalej stúpajú, sú opatrenia, ktoré sa za 10 mesiacov tejto vlády prijali, ťažko hodnotiť ako dostatočné, skôr ako nedostatočné a takmer žiadne. Hovoriť o 4-percentnom správnom fonde pre zdravotné poistenie, to ani nebola aktivita vlády, to bol poslanecký návrh, za ktorý napríklad hlasovala aj SDKÚ – DS, takže chváliť sa 4-percentným správnym fondom dnes je podľa mňa dosť nenáležité zo strany ministerstva zdravotníctva. No a čo sa týka toho, ešte by som zareagoval na to, čo ste hovorili v súvislosti s tými sociálnymi lôžkami, pretože vy ste chceli už k 1. júlu zrušiť, no nie zrušiť, reprofilovať lôžka na lôžka sociálne a popri tom, ako ste pred chvíľou prečítali odpoveď ministerky, stále neexistuje zákon, ktorý by túto problematiku riešil. Tak by som sa chcel spýtať, akým spôsobom mali byť tieto lôžka transformované k 1. júlu. I. Valentovič, minister zdravotníctva SR: Ak môžem, najprv zareagujem na tie 4 %. Ja sa nechválim 4 %. Ja sa chválim tým, že oproti 9 %, ktoré niektoré zdravotné poisťovne čerpali, prípadne 6 %, v systéme ušetríme cca 2 mld. korún. Nejde o 4 %. Ide o reálne peniaze, ktoré sa v systéme ušetria a ktoré je možné poskytovateľom zdravotnej starostlivosti alebo môžeme na poskytovateľov preniesť navýšenie, či už objemov alebo zvýšením ich ceny práce. Čo sa týka optimalizácie siete zdravotníckych zariadení, my veľmi dobre vieme, že je to silné politikum, silná otázka, na ktorej všetci chceme participovať a všetci ju chceme využiť. Myslím si, už niekoľkokrát sme diskutovali o tom, že máme absolútny prebytok akútnych lôžok. Niektoré naše prepočty hovorili o 6,5 tisíc. Vaše prepočty, nemyslím konkrétne vás, ale prepočty opozície, prípadne blízkych skupín opozície, hovorili dokonca o 9 tisícoch lôžok. Mám dokonca materiály, ktoré hovoria o tom, že treba zavrieť 33 nemocníc, celých. A nie sú to materiály ministerstva zdravotníctva. Čiže, všetci sme si vedomí toho, že je to vážny problém a je to problém, s ktorým sa musíme vysporiadať. Ja sa priznám, že som možno naivne očakával, keďže všetci hovoríme o tom istom a všetci chceme, aby sa v tom zdravotníctve niečo pohlo, že skôr nájdem podporu a ústretovosť z vašej strany. Žiaľ, ukázalo sa, že pre vás je to jedine politikum a nič iné. Budeme pokračovať. Budeme trpezlivo pokračovať, budeme hľadať cesty riešenia a myslím si, že tie cesty riešenia nájdeme. To je všetko. Ďakujem. (Potlesk.)
Pellegrini, Peter, podpredseda NR SR (2020-04-28):
Ďakujem pekne, pán minister. Na vaše vystúpenie tri faktické poznámky. Pán poslanec Petrák, ako prvý, nech sa páči.
Grendel, Gábor, podpredseda NR SR (2020-07-07):
Dámy a páni, kolegyne, kolegovia, mám informáciu, že reštart hlasovacieho systému je už úspešne za nami, ale na základe pokynov technikov vás ešte raz prosím, aby ste vytiahli svoje kartičky a vrátili naspäť do hlasovacieho zariadenia. V rokovaní Národnej rady budeme teraz pokračovať návrhom na zmeny v zložení výborov Národnej rady Slovenskej republiky . Návrh, ktorý je uverejnený ako tlač 137, bol vypracovaný na základe návrhu poslancov členov príslušných poslaneckých klubov. Dostal som jednu písomnú prihlášku do rozpravy, teda otváram rozpravu k tomuto bodu. A slovo má pán poslanec Kondrót, ktorý je jediný písomne prihlásený do rozpravy.
P. Hrušovský, predseda NR SR: (2004-10-26):
(Hlasovanie.) 139 prítomných, 2 za, 71 proti, 64 sa zdržalo, 2 nehlasovali. Návrh sme neschválili. V. Ondrejka, poslanec: Vyčerpali sme všetky pripomienky, dajte hlasovať o postúpení návrh zákona do tretieho čítania.
Bugár, Béla, podpredseda NR SR (2018-09-13):
Nech sa páči, prezentujme sa a hlasujme. (Hlasovanie.) Prítomných 140, za 90, proti 35, zdržalo sa 15 poslancov. Konštatujem, že sme lehotu skrátili. Môžme pristúpiť k hlasovaniu.
Pellegrini, Peter, predseda NR SR (2014-12-12):
Pán poslanec Hudacký.
Sedlák, Justín, poslanec NR SR (2024-06-11):
Termín hlasovania zajtra o 11.00 h.
Sulík, Richard, predseda NR SR (2011-02-11):
Ďakujem. Pán poslanec Droba.
Majorová Garstková, Jana, poslankyňa NR SR (2022-02-15):
Ja by som chcela ešte na záver zdôrazniť, že reformu alebo súdnu mapu považujem za potrebnú a kto tvrdí opak, tak je buď dezorientovaný, alebo klame. Z pohľadu občana je potrebné skrátiť súdne konania, zúžiť priestor na korupciu vytvorením podmienok na skutočne náhodný výber sudcov, zvýšiť špecializáciu sudcov na jednotlivé agendy, a tým aj zvýšiť kvalitu rozhodnutí a z pohľadu súdov je potrebné zlepšiť podmienky pre prácu sudcov a automatizovať procesy, budovať informačnú bázu. Ja vás chcem možno, pani ministerka, ešte poprosiť, ak by ste mohli tuná kolegom všetkým vysvetliť význam slova pracovisko pod nejakým okresným súdom, čo to znamená, aby to pochopili, lebo myslím, že mnohí nepochopili, čo vlastne sa myslí pod tým, že pod niektorým okresným súdom vznikne samostatné pracovisko, aká bude jeho náplň, ako to bude fungovať. Takže myslím, že toto by bolo na mieste, ak by ste ešte poriadne vysvetlili. Ďakujem pekne.
Bugár, Béla, podpredseda NR SR (2018-06-20):
Nech sa páči, pani... (Reakcia predkladateľky.) No však sme na konci. (Reakcia predkladateľky.) No prihlásil sa neskoro pán poslanec Tomáš.
J. Chrbet, poslanec: (2007-01-31):
Na tajné hlasovanie o návrhu na voľbu verejného ochrancu práv bolo vydaných a poslanci si osobne prevzali 145 hlasovacích lístkov. Po vykonaní tajného hlasovania overovatelia Národnej rady spočítali hlasy a zistili, že v tajnom hlasovaní o návrhu na voľbu verejného ochrancu práv 0 poslancov neodovzdalo hlasovacie lístky, zo 145 odovzdaných hlasovacích lístkov bol 1 neplatný. Zo 144 platných hlasovacích lístkov overovatelia zistili, že pri voľbe - Pavla Kandráča hlasovalo za 78 poslancov, proti 45, zdržalo sa 21 poslancov, - Viery Mrázovej hlasovalo za 66 poslancov, proti 47, zdržalo sa 31 poslancov. Na voľbu verejného ochrancu práv je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol Pavel Kandráč zvolený za verejného ochrancu práv.
Ďuriš Nicholsonová, Lucia, podpredsedníčka NR SR (2017-04-07):
Na vaše vystúpenie registrujem päť faktických poznámok. Končím možnosť prihlásiť sa s faktickou poznámkou. Pani poslankyňa Blahová.
Štefanec, Ivan, poslanec NR SR (2013-11-27):
Ďakujem, pani podpredsedníčka. Ďakujem aj pánovi poslancovi Mihálovi za podporu a súhlasím aj s jeho názorom, aj v tom, že..., áno, bol to on, ktorý presadzoval túto myšlienku aj za minulej vlády, tá hranica bola, pokiaľ si dobre pamätám, 190 eur, hranica životného minima teda. A aj v tom čase, tak ako som už spomenul vo svojom príspevku, v tom čase, keď prišli, prišiel pán minister s neúmerne zvýšeným zodvodnením dohôd, v tomto prípade zhruba 1 % na 29,8 %, čiže zhruba 30 % neúmerné zvýšenie, tak boli sme to my, ktorí spoločne sme predložili ten návrh, aby študenti mali možnosť pracovať na dohodu mesačne do výšky 190 eur. Teraz teda dovolím si znova zopakovať, ten návrh je do 200 eur. Chcem pripomenúť, naozaj že tu sa jedná ľudí, ktorí si privyrábajú naozaj v malom, takže ak vláda jednej strany stále hovorí o tom, že chce brať len tým najbohatším, čo v skutočnosti sa odhalilo, že nie je pravda pri mnohých, mnohých zákonoch, tak tu je jedna z mnohých šancí, ako dokázať, že skutočne podporí ľudí, ktorí sú aktívni, pracovití a ktorí si zarábajú naozaj v malom, a naviac, že podporí študentov, ktorí si takto môžu privyrobiť, pretože má to aj ďalší edukatívny význam, má to význam aj praktický nielen pre študentov, že sa niečo naučia, ale aj pre zamestnávateľov, že si môžu otestovať kvalitu svojej budúcej pracovnej sily. Takže tie ratia sú mnohé, a verím, že tento návrh nájde svoju pozitívnu odozvu. Ďakujem.
Petrík, Simona, poslankyňa NR SR (2017-12-12):
Tak teraz to tam pichnem, teraz.
Sulík, Richard, predseda NR SR (2011-09-06):
Chceme to brať ako reakciu na rečníka, pán Čaplovič, že? Pán poslanec Číž, nech sa páči.
Burian, Jozef, poslanec NR SR (2016-11-30):
Vzhľadom k tomu, že takisto minutáž nevyšla, takže poprosím, dajte hlasovať o skrátení lehoty na hlasovanie.
V. Veteška, podpredseda NR SR: (2005-02-02):
I. Hopta, poslanec: Predovšetkým, pán Kolesár, myslím si, že sa veľmi mýlite, pretože program, s ktorým vyšla Komunistická strana Slovenska, snažím sa svojím hlasovaním dodržiavať. Skôr sa zamyslite, prečo váš kolesa spolu s kolegom KSS sa nezúčastnil rokovania posledného výboru pre životné prostredie, a tak umožnil vládnej koalícii dosiahnuť to, že ani výbor, kde má drvivú  väčšinu opozícia, neodhlasoval návrh na odvolanie ministra. Prosím vás, nehrajte tu potom už divadlo.
A. Belousovová, podpredsedníčka NR SR: (2008-07-03):
Slovo má pán poslanec Zelník.
M. Číž, podpredseda NR SR: (2007-03-27):
Slovo má pán Podmanický.
Galko, Ľubomír, poslanec NR SR (2013-12-05):
Ďakujem pekne, dovolím si pár poznámok. Pán kolega Simon, ja som rád, že si spomenul tú správu o stave rokovaní, o reforme spoločnej poľnohospodárskej politiky medzi Slovenskom a Bruselom, lebo bolo to len jedenkrát a to bolo niekedy úplne na začiatku, keď ja som dával návrh, aby minister predložil túto správu do parlamentu, vtedy to temer jednohlasne prešlo a následne, keď tú správu predložil, tak myslím si, že sme ho pomerne dosť pocvičili a ukázali sme, že, že sa pre slovenských poľnohospodárov a potravinárov v Bruseli nerobí nič. Takže vôbec sa nečudujem, že akákoľvek ďalšia snaha z tvojej strany o to, aby ďalšia správa bola predložená do parlamentu, sa stretla s negatívnym postojom od kolegov zo SMER-u, a nepredpokladám, žeby niekedy ešte takéto niečo dopustili, žeby sem minister musel, prišiel vysvetľovať. Zaujal ma ten graf, ktorý si ukázal, a budem očakávať, a teda s napätím čakať, či pán minister zaujme k tomu stanovisko, pretože ten stav klesajúceho stavu kráv pokladám za alarmujúci. Chcem ešte jednu poznámku povedať, potvrdzuje sa to, čo som hovoril na schôdzi, keď sme prejednávali zákon o tzv. červenej nafte, a potvrdil si to aj ty vo svojom vystúpení, keď si rozprával o tom, že podnikateľ z Dánska alebo podnikatelia z Dánska, ktorí podnikajú na Slovensku, dostane najviacej týchto dotácií. Potvrdzuje sa to, čo som hovoril. Je to nesystémové opatrenie. Je to opatrenie, na základe ktorého sa s červenou naftou len kšeftuje. Už vtedy som hovoril, že je oveľa lepšie v prípade, že sú voľné finančné prostriedky, „roztopiť ich“ na priame platby a vyrovnať nerovnú situáciu slovenských poľnohospodárov voči krajinám Európskej únie a dnes sa to potvrdzuje. Ďakujem pekne.
Mezenská, Helena, poslankyňa NR SR (2015-07-02):
No, vaša konkrétna skúsenosť, pán poslanec Mičovský, ako aj uvedené konkrétne príklady z praxe, o ktorých ste hovorili a o ktorých ja nemám dôvod nejako pochybovať, z môjho pohľadu veľmi zásadným spôsobom spochybňujú význam a prínos celého verejno-obstarávacieho procesu, ako aj v podstate celého zákona, ktorý je na môj vkus, ako mám možnosť vidieť návrh zákona a jednotlivé pozmeňováky, kritiku jednotlivých opozičných poslancov, veľmi závažným spôsobom vlastne tento prekombinovaný, komplikovaný zákon spochybňuje. Myslím si, že by sme sa nad tým mali veľmi vážne zamyslieť, či vlastne nevrátiť sa na začiatok a hlavný dôraz pri využívaní verejných prostriedkov nepostaviť na zodpovednosti kompetentných zástupcov verejnoprávnych subjektov. Ďakujem.
Kotleba, Marian, poslanec NR SR (2019-09-24):
Pán kolega Simon, ja chápem vaše výhrady. Poviem vám, že my máme naozaj veľa maďarských voličov, respektíve voličov maďarskej národnosti, ktorí začínajú chápať, že sa tu musí spraviť poriadok v tomto štáte, a nevnímajú to nejak národnostne. Ale to, čo vy ste hovorili o tej výlučnej komunikácii, to mi pripomína, viete čo, to mi pripomína tie bilbordy na južnom Slovensku, ktoré boli v rámci volebnej kampane len čisto v maďarčine a tí, ktorí po maďarsky nevedia, tak ani pri najlepšej vôli jednoducho nemali šancu zistiť, čo na tých bilbordoch je napísané. A ja neviem, či vy si myslíte, že takéto správanie je správne a je to v poriadku a by to tak malo byť. Čiže tieto výhrady, ktoré ste vy tu formulovali, podľa mňa vyplývali z nesprávneho pochopenia toho listu v tom bode, že asi sa hovorilo len o takýchto jednoznačných veciach alebo ak nie, skúste to vysvetliť, ale ja to tak vnímam, pretože, samozrejme, keď je strana maďarská, rusínska, tak so svojimi voličmi a členmi rozprávajte sa po maďarsky, po rusínsky, s tým neni absolútne žiadny problém, ale tie, ale tie bilbordy a tie vonkajšie predsa reklamné nejaké výstupy by mali byť zrozumiteľné aj pre ostatných obyvateľov štátu. Aspoň, to neberte ako výhradu, to berte ako môj taký poznatok k tomu, čo som tu vás teraz pozorne počúval. Ďakujem.
Heger, Eduard, predseda vlády SR (2022-05-19):
(Povedané súbežne s poslancom.) Áno, ale ten sa bude tiež valorizovať.
Paška, Pavol, predseda NR SR (2013-02-12):
(Hlasovanie.) 139 prítomných, 17 za, 4 proti, 117 sa zdržalo, 1 nehlasoval. (Reakcie z pléna. Ruch v sále.) Návrh sme neschválili. Pán poslanec. Pán poslanec Jakab uvedie teraz hlasovanie v prvom čítaní o návrhu poslanca Petra Osuského na vydanie zákona, ktorým sa mení zákon číslo 346 o voľbách do orgánov samospráv obcí. Je to tlač 344. (Hlasovanie o návrhu poslanca Národnej rady Slovenskej republiky Petra Osuského na vydanie zákona, ktorým sa mení a dopĺňa zákon Slovenskej národnej rady č. 346/1990 Zb. o voľbách do orgánov samosprávy obcí v znení neskorších predpisov , tlač 344.)
Hrnčiar, Andrej, podpredseda NR SR (2016-10-27):
Pán poslanec Poliačik.
A. Belousovová, podpredsedníčka NR SR: (2008-02-08):
Nech sa páči, pán predseda.
Bugár, Béla, podpredseda NR SR (2011-03-29):
Vážené pani poslankyne, páni poslanci, budeme pokračovať v popoludňajšom rokovaní piateho dňa 16. schôdze, a to druhým čítaním o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a ktorým sa mení a dopĺňa zákon č. 276/2001 Z. z. o regulácii v sieťových odvetviach, tlač 214. Prosím teraz pána ministra hospodárstva Juraja Miškova, aby vládny návrh zákona odôvodnil. (Rokovanie o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov , tlač 214.)
Hlina, Alojz, poslanec NR SR (2015-09-23):
K tomu oravskému mostu dovoľte uviesť, podarila sa jedna vec, ináč veľká vec v zásade, pani Jurinová, pán Mikolášik, pán Igor Janskulík, čo je poslanec samosprávneho kraja, aj ja teda som troškou prispel mojím podpisom, kde sme vyzvali vtedy vládu Slovenskej republiky, aby tam dali most, a potom tam ten most prišiel. (Reakcie z pléna.) Vážení, my sme vyzvali na druhý deň, ako ho, ako ho zatvorili, ten list máte, ten list máte, my sme, áno, a z Oravcov ešte ide aký-taký rešpekt, tak ste sa zľakli a ten most ste tam rýchlo dali, prosím vás, to je celé. (Ruch v sále.) Áno, tak to celé prebiehalo. A ja som o tej obsesii hovoril včera, pán, pán predseda, ale ono je to už pomaly na riešenie, ja začínam mať obavu. Tu jeden človek trpí obsesiou na mňa. (Povedané so smiechom.) Je to vražedná kombinácia, keď vystupujem ja a sedí tu minister, môžete si vsadiť na 100 %, že vystúpi. Ja by som mohol hovoriť po čínsky, mohol by som hovoriť o niečom, o čom nikto nerozumie, ale on by vystúpil nato, aby povedal, čudujem sa, že kde je Šaňo, čudujem sa, kde sú, kde je môj brat, niektoré veci nestihne povedať v tom, v tom rozlete. Začínam mať trošku obavu, naozaj je to obsesia, ja teda nie som žiadna Rihanna ani nejaká že hviezda popová, ale predsa len začínam mať z toho obavu a z toho upnutia sa na moju osobu. Ďakujem.
Bugár, Béla, doterajší podpredseda NR SR (2012-04-04):
Monika Gibalová.
Suja, Miroslav, poslanec NR SR (2020-11-25):
Ďakujem za slovo, pán predsedajúci. Vážení kolegovia a kolegyne, počuli ste tu neprávosť a krivdu, ktorá sa pácha na majiteľoch pozemkov. My sme tuná nedávno riešili krivdu na určitej skupine žien, keď sa im nerátali roky do dôchodku. Vedeli sme, že majú pravdu a dlho trvalo a odstránili sme to a teraz dochádzame k tomu istému. Roky trvá neprávosť, kde majitelia pozemkov sa nemôžu k tým pozemkom dostať. Vieme, že je to krivda, tak skúsme ju napraviť. Cítia sa bezmocní. Nevedia, čo majú robiť a ešte navyše okrem tej bezmocnosti, ako Miňo povedal, musia platiť dane za pozemky, ktoré nemôžu užívať. Tak ak chceme odstrániť túto neprávosť, tak by sme mali podporiť tento zákon. Ďakujem.
Mierna, Anna, poslankyňa NR SR (2020-06-05):
Vážený pán podpredseda, vážené pani poslankyne, páni poslanci, predseda Národnej rady Slovenskej republiky rozhodnutím č. 122 zo 4. júna 2020 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov, na prerokovanie Výboru Národnej rady Slovenskej republiky pre financie a rozpočet s tým, že o výsledku prerokovania uvedeného návrhu bude informovať Národnú radu Slovenskej republiky. Výbor Národnej rady Slovenskej republiky pre financie a rozpočet prerokoval návrh vlády na skrátené legislatívne konanie na svojej 16. schôdzi dňa 5. júna 2020 a prijal uznesenie č. 41, ktorým odporúča Národnej rade Slovenskej republiky vysloviť súhlas s prerokovaním vládneho návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov, v skrátenom legislatívnom konaní na 8. schôdzi Národnej rady Slovenskej republiky. Vážený pán podpredseda, prosím, otvorte rozpravu.
P. Hrušovský, predseda NR SR: (2004-12-15):
D. Bollová, poslankyňa: Ďakujem pekne, pán predseda. Dovoľte mi, vážené kolegyne, kolegovia, aby som za klub poslancov Komunistickej strany Slovenska popriala šťastné a krásne Vianoce nielen všetkým vám a nám, ale i zamestnancom Národnej rady Slovenskej republiky, ktorí sa o príjemné dni a pokojnú pracovnú atmosféru tu o nás starajú. Dovoľte, aby som vyslovila také želanie, aby sme sa v budúcom roku vzájomne viac rešpektovali, tolerovali, aby medzi nami bolo menej zášti a nepochopenia, viac dobra a pekných dní. To prajem všetkým nám, i všetkým občanom našej republiky. Ďakujem pekne. (Potlesk.)
Paška, Pavol, predseda NR SR (2013-09-17):
Pán predseda Madej.
Blaha, Ľuboš, podpredseda NR SR (2023-12-13):
Pani poslankyňa, podľa § 29 poslanec môže v rozprave podať k prerokúvanej veci pozmeňujúce alebo doplňujúce návrhy, ktoré musia byť vyhotovené písomne a odovzdané na zverejnenie na webovom sídle Národnej rady. To je vaša povinnosť. To nie je povinnosť Kancelárie. To je vaša povinnosť urobiť to v predstihu tak, aby ste mohli pokračovať ako sa, ako vyžaduje rokovací poriadok. Takže obávam sa, že zle interpretujete rokovací poriadok. Ale poprosím ešte pána poslanca Gröhlinga Branislava, aby dal procedurálny návrh, nech sa páči pán Gröhling. Pán Gröhling nemá záujem o procedurálny návrh. Takže poprosíme teraz pána poslanca Jozefa Pročka o procedurálny návrh, nech sa páči.
Ďuriš Nicholsonová, Lucia, podpredsedníčka NR SR (2018-10-24):
Päť faktických poznámok, na vaše vystúpenie, pán poslanec. Končím možnosť prihlásiť sa s faktickou poznámkou. Tak teraz neviem... Štyri faktické poznámky. Končím možnosť prihlásiť sa s faktickou poznámkou. Pán poslanec Dostál.
B. Bugár, podpredseda NR SR: (2006-04-19):
(Hlasovanie). Prítomných 125, za 54, proti 12, zdržalo sa 58 poslancov, 1 nehlasoval. Konštatujem, že prvý návrh pána poslanca sme neschválili. P. Kuljaček, poslanec: Ďakujem, teraz budeme hlasovať o druhom pozmeňujúcom návrhu pána poslanca Šulaja.
Blaha, Ľuboš, poslanec NR SR (2012-11-29):
Pán kolega Sulík, ja som zdesený z vášho prejavu. Najskôr tu obhajujete gangstrov, ktorí robia daňové úniky, potom tu vrieskate na ministra ako nejaký hulvát. Čo ste týmto chceli povedať? Jediné, čo malo zmysel vo vašom prejave, bolo to, k čomu ste sa priznali, že v rokoch 2002 až 2006 ste naozaj pripravili raj pre tých najbohatších. Ste tu vytvorili daňový systém, ktorý bol úplne ideálne šitý na biznismenov, ktorí na ňom brutálne zarobili. Na jednej strane ste znížili im dane, im, nie chudobným ľuďom, im ste znížili dane. Potom ste rozpredali, sprivatizovali štátny majetok. Potom ste vykuchali štát ďalšími spôsobmi ako napr. tým, že ste zredukovali ochranu práce a opäť uľahčili podmienky biznismenom. Čiže výsledok vlády, ktorú ste aj vy vtedy podporovali, bolo, že pracháči sa škerili od ucha k uchu a 99 % ľudí na Slovensku na to doplatilo. A dneska tento zvrhlý model obhajujete, pán kolega. A ešte tu vrieskate ako taký krčmový hulvát. Hanbite sa. (Potlesk.)
Pellegrini, Peter, predseda NR SR (2023-11-21):
S reakciou na faktické, pani poslankyňa Bittó Cigániková.
Laurenčík, Milan, podpredseda NR SR (2021-11-11):
Nech sa páči, pán minister, môžete reagovať.
Danko, Andrej, predseda NR SR (2017-03-29):
Dobre, otváram všeobecnú rozpravu. Keďže nemám žiadnu písomnú prihlášku, do rozpravy sa hlási pán poslanec Ondrej Dostál. Nech sa páči, pán poslanec.
Spišiak, Jaroslav, poslanec NR SR (2023-12-19):
Ďakujem za slovo. Vážená Darina, opäť si ukázala, že čo je právo, čo je zákon, čo sa musí a ak sme fakt demokracia, fakt parlament, tak čo musí, tak to musí. Nemôžme sa tváriť, že nie, že len akože. Súčasná koalícia má strašnú smolu v tom, že my sme silní, jednotní poslanecký klub a skoro všetci sme tu prvýkrát. Prvýkrát. A nás nemôžu vydierať, nám nemôžu poukazovať, že vy ste to robili tak, tak my to robíme tiež tak. My sme nikdy, nikdy, ani raz sa tu nesnažili niečo urobiť len akože a my, my musíme a nedopustíme, pokiaľ sú naše oprávnené možnosti, aby sa tu prijímali zákony len akože v rozpore s legislatívou. Čiže to je všetko, čo som chcel k tomu povedať. Jednoducho my nemôžme pristúpiť k tomu, že tu prestaneme pripomínať, nedostaneme odpovede, aspoň aké také vysvetlenie. Naše predpoklady sú jasné. My tu uvádzame, že podľa nás je to preto tak, nikto nám nepovedal že nie. To som už tu pred chvíľou hovoril, ale jednoducho mi to nedá a teraz som až hrdý na to, že som tu a dúfam, že všetci, čo sme tu z opozície aspoň z Progresívneho Slovenska, že nedovolíme, aby sa tu robilo len akože a dúfam, že si to uvedomujú aj koaliční poslanci, že my nedopustíme, my nemôžme len tak kývnuť a dobre, nech je to akože, len aby sme už to mali za sebou. Však to takto nemôže ísť ďalej.
Laurenčík, Milan, podpredseda NR SR (2021-11-30):
S faktickou poznámkou teraz vystúpi pán poslanec Eduard Kočiš, nech sa páči.
M. Číž, podpredseda NR SR: (2007-02-09):
Vážené kolegyne, o slovo sa prihlásil navrhovateľ. Nech sa páči.
Šedivcová, Viera, poslankyňa NR SR (2013-09-05):
Teraz v súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a s citovaným rozhodnutím predsedu Národnej rady Slovenskej republiky odporúčam prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre vzdelanie, vedu, mládež a šport, Výboru Národnej rady Slovenskej republiky pre ľudské práva a národnostné menšiny a Výboru Národnej rady Slovenskej republiky pre sociálne veci. Za gestorský výbor navrhujem Výbor Národnej rady Slovenskej republiky pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a v gestorskom výbore do 32 dní od prerokovania v Národnej rade Slovenskej republiky. Prosím, pán predsedajúci, dajte hlasovať o tomto návrhu.
Stachura, Peter, poslanec NR SR (2024-02-16):
Pani poslankyňa, ďakujem veľmi pekne, že sa venujete tejto problematike, podľa mňa veľmi dôležitej. A ja sám som lekár, takže viem o mnohých veciach, čo ste hovorili, ako dôležité je, aby dieťa bolo v náručí mamy alebo otca, napríklad aj po operácii v prebúdzacej miestnosti. Mnoho vecí ste pomenovali veľmi trefne a správne. Ja s týmito vecami úplne súhlasím. Musím však poukázať aj na tú odvrátenú stránku alebo, respektíve tú druhú vec, ktorú by sme mali tiež zobrať do úvahy, a to je presne to, čo ste spomínali, ten vykonávací predpis, to je to rozhodujúce, lebo tam sú tie detaily. A, lebo my, tie, poznáte určite ten stav našich nemocníc, ako vyzerajú, ako vyzerajú detské oddelenia, naozaj v niektorých sa tá situácia veľmi blíži k tomu, čo by sme chceli dosiahnuť, že sú citliví, vnímaví, dokážu tých rodičov k dieťaťu pustiť a, naopak, niektoré oddelenia aj z tých kapacitných dôvodov s tým majú veľký problém. Samozrejme, že môžme hovoriť, že môžu tam dať stoličku. To, samozrejme, môžu, ale my keď urobíme zákon, tak ten rodič sa môže toho zákonného práva domáhať a môže to spôsobiť v tej aplikačnej praxi aj ďalšie problémy. Čiže ja by som možno navrhoval, bolo by fajn, keby sme aj tú vyhlášku videli. Ja by som bol rád, keby som si ju mohol aj celú prečítať. Je to podľa mňa veľmi dobrý návod. Možno nejaké prechodné ustanovenie by bolo dobré aj pre tie nemocnice, aby na to nemuseli nabehnúť hneď, lebo to bude, samozrejme, pre nich veľký problém, aby v tom, úprimne to hovorím, v dobrom, aby to nedopadlo tak, že budeme mať možno prijatý zákon, ale nebudú sa s ním riadiť, pretože povedia, že nie je to možné. Čiže poďme urobiť naozaj všetko pre to, aby to bolo aj v tej praxi, aby to nebolo len na papieri v zákone. A inak vám ďakujem veľmi pekne za to, čo robíte.
Sulík, Richard, poslanec NR SR (2013-03-25):
Ďakujem pekne. No, pán Hlina, môžem len povedať, že máte pravdu, môžem len s vami súhlasiť. Slovensko má najvyššiu alebo jednu z najvyšších cien za distribúciu elektriny, z toho pohľadu možno aj privatizácia rozvodných závodov nebol ten najšťastnejší krok. A na záver mojej krátkej faktickej poznámky, keby ste sa obmedzili na takéto k veci vystúpenia a odpustili si nejaké búchanie topánkou po, po stene a po lavici a neviem, kde všade, tak možno, že by tieto vystúpenia mali aj ďaleko vyššiu váhu. Ďakujem pekne.
Danko, Andrej, predseda NR SR (2019-02-06):
Chce sa k rozprave vyjadriť pán navrhovateľ Vašečka? Nech sa páči.
Ďuriš Nicholsonová, Lucia, podpredsedníčka NR SR (2019-02-18):
Pán poslanec Zelník.
Dubovcová, Jana, poslankyňa NR SR (2011-03-22):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre obranu a bezpečnosť a Výboru Národnej rady Slovenskej republiky pre ľudské práva a národnostné menšiny. A ďalej za gestorský výbor aby určila hlasovaním Ústavnoprávny výbor Národnej rady Slovenskej republiky s tým, že určené výbory vládny návrh zákona prerokujú v druhom čítaní do 11. mája 2011 a gestorský výbor do 13. mája 2011.
R. Bauer, poslanec: (2007-02-08):
A jediný nástroj, ktorý som počul, pretože moja otázka smerovala, aké nástroje chcete použiť do budúcnosti, súhlasím s tým, že tých 7 či 8 mesiacov je relatívne krátky čas a že teda nebolo urobené toľko, ako by sme očakávali. Ale jediný nástroj, o ktorom ste hovorili, to je zákon 503 o podpore regionálneho rozvoja, kde ste  odpovedali len jeden cieľ, a to lepšie legislatívne podmienky. Lepšie legislatívne podmienky ešte nemusia prispieť k tomu, aby proste sa zastavil trend zvyšovania regionálnych rozdielov, ktorý existuje. Keď chodíte po Slovensku, každý vidí, že proste situácia je iná na východe a na juhu Slovenska ako na západe, na západnom a na Považí. To, že sme predložili Národný strategický referenčný rámec a že to je vlastne naša hlavná ako keby nádej na znižovanie regionálnych rozdielov, to asi tiež nebude tak celkom pravda, lebo jednak je tam tá citlivosť len Bratislava voči 7 krajom a to nezohľadní rozdiely Považia a východného Slovenska. A jednak tie alokácie sú také, ktoré vôbec nezastavia narastajúce rozdiely. Moja doplňujúca otázka znie: „Ako chcete zastaviť odliv kvalitných vysokoškolsky vzdelaných ľudí z menej rozvinutých regiónov Slovenska?“
Sulík, Richard, predseda NR SR (2011-06-02):
Prosím, hlasujte teraz. (Hlasovanie.) Prítomných 146 poslancov, hlasovalo 75 za, 68 proti, 2 sa zdržali, 1 nehlasoval. Bod 2 spoločnej správy sme schválili.
Matovič, Igor, poslanec NR SR (2013-01-29):
Ja si neodpustím iba jednu takú malú poznámku smerom k poslancom SMERU, že ja som naozaj po dlhom čase, po tom, ako ste predstavili vášho kandidáta Kalinu, naozaj som začal váhať a som rozmýšľal, že ako teraz ten problém vyriešiť, že keď som vlastne dopredu dal prísľub, že budem voliť pána Mikloška, a odrazu SMER predstavil kandidáta, ktorého považujem osobne možno v tejto veci za lepšieho odborníka, a normálne som mal dilemu. Ale teda vy ste túto dilemu za mňa vyriešili, že ste ho stiahli. A je mi to o to viac ľúto, že konečne som mohol prvého vášho kandidáta podporiť.
Pellegrini, Peter, predseda NR SR (2015-06-16):
Ďakujem pekne. Ďalším prihláseným do rozpravy je pán poslanec Hlina, ktorému týmto teraz dávam slovo. Nech sa páči.
Pčolinský, Peter, doterajší podpredseda NR SR (2023-10-25):
Pán poslanec Dušan Galis.
Antal, Peter, poslanec NR SR (2019-09-11):
Teraz budeme hlasovať o bode 5 spoločnej správy, ktorý bol vyňatý na osobitné hlasovanie s odporučením gestorského výboru schváliť. Upozorňujem, že v tejto veci som podal pozmeňujúci návrh, ktorý rieši uvedenú problematiku komplexnejšie. Dajte, prosím, hlasovať o bode 5 spoločnej správy, ktorý som požiadal vyňať na osobitné hlasovanie.
Bugár, Béla, podpredseda NR SR (2010-10-19):
Nech sa páči, prezentujme sa a hlasujme o návrhu nepokračovať v rokovaní tohto návrhu zákona. (Hlasovanie.) Prítomných 144 poslancov, za 66, proti 78. Konštatujem, že tento procedurálny návrh nebol schválený. Nech sa páči, ďalej.
Blaha, Ľuboš, poslanec NR SR (2017-03-29):
Ďakujem. Mne sa naozaj páči hlavne ten argument, že prezident Kiska lieta domov za rodinkou štátnym lietadlom iba kvôli pilotom. Iba kvôli tomu, aby mali nalietaných dosť kilometrov. On je taká čistá duša, že on chce tým pilotom tak pomáhať, že 319-krát ide do toho Popradu len kvôli tým pilotom. Ja si myslím, že to je svätec. Mal by byť podľa mňa vyhlásený za patróna pilotov, patróna letectva, lebo toľko, čo on spravil pre pilotov, to hádam nespravil nikto na celom svete. Matka Tereza sa môže schovať (smiech v sále). Andrej Kiska je svätec, svätý Andrej, patrón pilotov. Viete, toto nám hovorí opozícia, takto úboho obhajuje Kisku opozícia. Ja naozaj nemám slov, čo robí pani kolegyňa Nicholsonová. To ako vážne idete obhajovať takéto papalášstvo? Teraz robíte vizitku nie pánovi vášmu šéfovi ako hovorkyňa, ale robíte vizitku SaS, SaS. SaS tu podporuje jedno vulgárne papalášstvo. Viete, dokonca ešte aj Sulík, keď bol predseda parlamentu a išiel ochutnávať molekulárnu kuchyňu do Salzburgu, tak išiel triskáčom, ale ktorý bol súkromný. On nezneužil štátnu letku. Dokonca ešte aj ten Sulík mal toľko chochmesu, aby nezneužíval peniaze daňových poplatníkov. Ale Kiska?! Nie! Veľký pán. Veľký pán. Kde by on chodil vlakom?! Kde by on chodil autom?! Kde by vôbec využíval vlastné lietadlo, keď je multimilionár a môže?! Viete, ja mám taký pocit, že pani Nicholsonová by bola schopná v tejto chvíli obhájiť ešte aj cisára Nera, ktorý vyhlásil alebo vymenoval koňa za senátora. A keď raz pán Kiska vymenuje koňa za svojho poradcu, tak to bude pani Nicholsonová obhajovať. Verte tomu! Ďakujem. (Potlesk.)
Remišová, Veronika, poslankyňa NR SR (2018-01-31):
Vážené dámy, vážení páni, k návrhu zákona o obecnom zriadení sme sa už s kolegami vyjadrili v prvom čítaní. Hovorili sme aj o pripomienkach, ktoré máme ku kontrolórovi, k poslancom, k filozofii zákona. Hovorili sme aj o tom, že by sme radi priniesli niektoré pozmeňujúce návrhy, ktoré sme predkladali predtým. Ja si teraz dovolím predniesť štyri pozmeňujúce návrhy. Ospravedlňujem sa, ak to bude trochu dlhé. Pozmeňujúci a doplňujúci návrh poslankyne Národnej rady Veroniky Remišovej k vládnemu zákonu, návrhu zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov. Vládny návrh zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov sa mení a dopĺňa takto: 1. V čl. I doterajší bod 26 znie, citujem: 26. V § 6a ods. 3 prvej vete sa za slovo „zákona“ vkladá čiarka a slová „ako aj iné rozhodnutia súdu vo veciach, v ktorých bola obec účastníkom konania,“ a slová „internetovej adrese obce, ak ju má zriadenú, alebo iným spôsobom v obci obvyklým“ sa nahrádzajú slovami „webovom sídle obce“. Odôvodnenie. V súčasnosti je stanovená povinnosť obcí zverejňovať rozhodnutie súdu o nesúlade všeobecne záväzného nariadenia obce a vyššieho územného celku so zákonom nariadením vlády a všeobecne záväznými právnymi predpismi ministerstiev a ostatných ústredných orgánov štátnej správy. Navrhovaným doplnením sa táto povinnosť rozširuje aj na ďalšie rozhodnutia súdu vo veciach, v ktorých bola obec účastníkom konania. Cieľom doplnenia je zvyšovanie informovanosti obyvateľov príslušnej obce o výsledkoch súdnych konaní, ktoré sa týkajú obce a ktoré sa týkajú jej obyvateľov. (Prerušenie vystúpenia predsedajúcou.)
Sulík, Richard, predseda NR SR (2010-09-09):
Ďakujem. A dávam slovo pánovi poslancovi Zoltánovi Horváthovi a prosím ho, aby podal správu o prerokovaní návrhu vo výbore pre sociálne veci.
D. Lipšic, poslanec: (2008-11-27):
Rozhodnutie súdu, ktoré môže byť zvrátené mimoriadnym dovolaním, bolo vyhlásené 7. augusta. Dnes máme koniec novembra. Čiže vláda mohla konať aj v riadnom konaní, dávno. Rozhodla sa tak na poslednú chvíľu, čiže v zásade zaspala. Ale prebudila sa dnes, v poriadku. Ale podstatnejšia je druhá vec, ku ktorej sa vyjadrím potom už v rozprave k prvému čítaniu. Všetci vieme, že existuje okrem vykonateľného rozhodnutia súdu ešte aj nejaká dohoda, ktorú nikto z nás nevidel a dokonca ju nevidel, verte, alebo neverte, ani pán minister vnútra. Otázka je, aký záväzok dnes má Tipos splniť. Má plniť záväzok z vykonateľného súdneho rozhodnutia, ktoré touto novelou chceme dať šancu, aby bolo zmenené, alebo zo zmluvy, ktorú Tipos podpísal s cyperskou firmou? To dnes nikto nevie, to dnes nikto nevie. A preto prvoradá vec, ktorú by mala urobiť vláda, ministerstvo financií vo vzťahu k občanom tejto republiky, kde hrozí, že oni budú platiť 2 miliardy korún, je, aby zverejnili zmluvu, ktorú uzavrel Tipos s cyperskou firmou. Tá zmluva neobsahuje žiadne obchodné tajomstvo, obsahuje zrejme podmienky platby. Ale aj keby obsahovala obchodné tajomstvo, tak musí byť zverejnená preto, že sa týka použitia verejných zdrojov a náš infozákon v takomto prípade preferuje nie finančné skupiny a ich obchodné alebo iné tajomstvá, ale daňových poplatníkov. A to by mala urobiť aj vláda. Vyjadrím sa v prvom čítaní. Ale mňa by zaujímalo, v čom vláda vidí tie podmienky z dôvodu, že od 7. augusta je rozhodnutie súdu a v tom, že z akého titulu vlastne má dnes Tipos plniť cyperskej firme. Z titulu vykonateľného súdneho rozhodnutia? Alebo z titulu zmluvy, dohody, ktorú nikto z nás nepozná? To by ma zaujímalo. Ďakujem. (Potlesk.)
P. Hrušovský, predseda NR SR: (2005-02-09):
Chcem vás informovať, že o ospravedlnenie svojej neúčasti na dnešnom rokovacom dni požiadali páni poslanci Blajsko a Ševc. Na zahraničnej pracovnej ceste je pán poslanec Tibor Mikuš. (Ruch v sále.) Poprosím vás, aby ste sa upokojili. Nech sa páči, prihlásil sa o slovo pán poslanec Veteška. (Sústavný ruch v sále.) Páni poslanci! Páni poslanci... Páni poslanci, prosím, aby ste sa upokojili. Nech sa páči, pán podpredseda Veteška.
M. Číž, podpredseda NR SR: (2007-10-25):
Teraz v rozprave vystúpi pán poslanec Mikloško, pripraví sa pán poslanec Kahanec.
Tabák, Romana, poslankyňa NR SR (2021-05-27):
Ďakujem veľmi pekne za slovo, pán predsedajúci. Pán poslanec Viskupič, vy už by ste si mohli uvedomiť, že ste v koalícii. Nechápem, prečo opätovne vystupujete ako opozičný poslanec. Mali ste pomenovať presne, kto za to môže, že sa nešetrilo v hojných časoch. Po bývalej vláde sme našli prázdnu kasu. Dobré ekonomické časy nevyužili na prípravu krajiny na ťažké časy, práve naopak, zneužili pre vlastné, plytké, osobné politické ambície. Pre vašu informáciu, krajiny Európskej únie zvyšujú svoje zadlženie. Musíme pomôcť rozbehnúť ekonomiku, inak to nejde. Malta o 6,1 %, Taliansko 4,8 %, Grécko 6 %, Lotyšsko 5,4 %, Litva 3,1 %, Nemecko 4,8 %. Slovensko potrebuje o 2,5 % a s tým máte problém. Majte solidaritu, tak ako to máte v názve vašej strany. A vám, pán minister Matovič, ďakujem vám. (Potlesk.)
V. Veteška, podpredseda NR SR: (2004-09-22):
Pán spravodajca, želáte si vystúpiť? Nie. Prerušujem rokovanie o tomto bode programu. Vyhlasujem 5-minútovú prestávku, po ktorej budeme hlasovať. (Prestávka.) (Po prestávke.)
Bugár, Béla, podpredseda NR SR (2016-09-22):
Prerušujem rokovanie o tomto bode programu. Teraz pristúpime k návrhu Mandátového a imunitného výboru Národnej rady Slovenskej republiky na udelenie pokarhania a pokuty poslankyni Národnej rady Slovenskej republiky (tlač 160). Prosím teraz predsedu mandátového a imunitného výboru pána poslanca Rašiho, aby nás oboznámil s týmto stanoviskom.